**SVEUČILIŠTE JOSIPA JURJA STROSSMAYERA U OSIJEKU**

**KINEZIOLOŠKI FAKULTET OSIJEK**

**raspisuje**

**NATJEČAJ**

**za izbor**

* **jednog zaposlenika/zaposlenice na radno mjesto I. vrste-stručnog suradnika za nabavu na neodređeno vrijeme u punom radnom vremenu u Odjeljku/Uredu za nabavu u Odsjeku u središnjoj službi/Tajništvu Kineziološkog fakulteta Osijek**

Svi kandidati Natječaja moraju ispunjavati opće uvjete propisane Zakonom o radu („Narodne novine br. 93/14., 127/17. i 98/19.)

Kandidati su pored općih uvjeta propisanih Zakonom o radu dužni ispunjavati i sljedeće uvjete:

* završen integrirani preddiplomski i diplomski sveučilišni ili dodiplomski sveučilišni studij prava (mag. iur./dipl. iur.) ili diplomski studij ekonomije (mag. oec.), poznavanje rada na računalu, poznavanje engleskog jezika
* jedna godina radnog iskustva na u struci

Na mrežnoj stranici Kineziološkog fakulteta Osijek [www.kifos.hr](http://www.kifos.hr) naveden je opis poslova radnog mjesta I. vrste stručnog suradnika za nabavu.

Uz prijavu na natječaj svi kandidati su obvezni su priložiti:

- životopis  
- izvornik ili ovjerenu presliku diplome   
- presliku identifikacijske isprave  
- elektronički zapis o podacima osiguranja HZMO-a (e-radna knjižica), ne stariji od dana

objave ovog natječaja   
- priložen odgovarajući dokaz o radnom iskustvu

- popunjen i potpisan obrazac Privole objavljen na mrežnoj stranici.

Na natječaj pod jednakim uvjetima mogu se prijaviti osobe oba spola.

Nepravovremene i nepotpune prijave neće se razmatrati.

Kandidatima prijavljenim na natječaj smatrat će se samo osoba koja podnese pravovremenu i potpunu prijavu te ispunjava formalne uvjete iz javnog natječaja.

Potpunom prijavom smatra se prijava koja sadrži sve podatke i priloge navedene u ovom natječaju i koju je vlastoručno potpisao kandidat koji je podnio prijavu na javni natječaj.

Dokumentacija se predaje u dva primjerka. Svi kandidati koji ispunjavaju formalne uvjete natječaja i koji su uz prijavu na natječaj priložili obvezujuću dokumentaciju, moraju pristupiti pisanom testiranju/razgovoru, a o mjestu i vremenu održavanja pisanog testiranja/razgovora bit će obaviješteni putem mrežne stranice Kineziološkog fakulteta Osijek u sastavu Sveučilišta Josipa Jurja Strossmayera u Osijeku [www.kifos.hr](http://www.kifos.hr). Kandidati koji ne pristupe pisanom testiranju/razgovoru smatrat će se da su povukli prijavu na natječaj i neće se smatrati kandidatima na natječaju.

Ako kandidat ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo, priložiti isprave kojima se dokazuje status temeljem kojeg ostvaruje pravo prednosti, potvrdu Hrvatskog zavoda za zapošljavanje izdanu u vrijeme trajanja ovog natječaja kao dokaz o statusu nezaposlene osobe te dokaz iz kojeg je vidljivo na koji način je prestao radni odnos kod posljednjeg poslodavca. Prednost u odnosu na ostale kandidate ostvaruje se samo pod jednakim uvjetima.

Poveznica za stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju je: https://branitelji.gov.hr/zaposljavanje-843/843.

Prijave s dokazima o ispunjavanju uvjeta natječaja podnose se u roku od **osam (8) dana na adresu: Sveučilište Josipa Jurja Strossmayera u Osijeku, Kineziološki fakultet Osijek, Drinska 16/A, 31000 Osijek, s naznakom:**

**„Prijava na natječaj za stručnog suradnika za nabavu“**

Svi kandidati Natječaja bit će obaviješteni o rezultatima Natječaja najkasnije u roku od **osam** **(8) dana** od provedenog postupka izbora kandidata putem mrežne stranice Kineziološkog fakulteta Osijek [www.kifos.hr](http://www.kifos.hr).

Prijavom na natječaj, kandidat daje privolu da se svi njegovi osobni podaci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka posebno Uredbom Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka). Kandidati natječaja obvezni su priložiti potpisanu Privolu, ukoliko ne prilože potpisanu Privolu smatrat će se da imaju nepotpunu prijavu na Natječaj.

KLASA: 112-02/20-02/01

URBROJ: 2158/110-01-20-3

Osijek, 4. studenoga 2020.